ઉપગ્રહમાં ગોઠવવા માટે 'ઈસરો'ના અમદાવાદ સ્થિત 'સ્પેસ એપ્લિકેશન સેન્ટર (સેક)' દ્વારા સ્વદેશી પરમાણુ ઘડિયાળ (એટમિક ક્લોક) તૈયાર કરવામાં આવી છે. પૃથ્વી પરની સૌથી પરફેક્ટ ઘડિયાળ એટલે પરમાણુ ઘડિયાળ. તેના વિવિધ ઉપયોગો પૈકી એક ઉપયોગ ઉપગ્રહો દ્વારા લોકેશન નક્કી કરવામાં થાય છે. ભારત અત્યાર સુધી યુરોપિયન દેશોને પરમાણુ ઘડિયાળ વાપરતું આવ્યું છે. પરંતુ છેલ્લા વર્ષોમાં નિષ્ફળતાને કારણે ઈસરોએ પોતાની જ પરમાણુ ઘડિયાળ વિકસિત કરવાનું નક્કી કર્યું હતું. એટમિક ક્લોક બનાવવાનું કામ ઈસરોના અમદાવાદ કેન્દ્રને સોંપવામાં આવ્યું હતું.